wannaphong/clean_thaiwikipedia huggingface dataset:
# รีว มูรากามิ
รีว มูรากามิ (村上 龍) ชื่อเกิดคือ รีวโนซูเกะ มูรากามิ (村上 龍之介) เกิดเมื่อวันที่ 19 กุมภาพันธ์ 1952 ในซาเซโบะ จังหวัดนางาซากิ เป็นนักเขียนนวนิยายและนักสร้างหนัง เขาถูกยกย่องว่าเป็น 'มาราโดนาแห่งวงวรรณกรรมญี่ปุ่น'

 ผลงาน 

ผลงานชิ้นแรกของมูรากามิเป็นนิยายขนาดสั้นชื่อ Almost Transparent Blue เขียนขึ้นขณะที่เขายังเป็นนักศึกษามหาวิทยาลัยศิลปะมุซาชิโนะ เนื้อหาเกี่ยวกับความสำส่อนทางเพศและการเสพยาในหมู่เยาวชนวัยรุ่นญี่ปุ่น นิยายเรื่องนี้ได้รับเสียงชื่นชมว่าเป็นวรรณกรรมรูปแบบใหม่ และได้รับรางวัลผลงานนักเขียนหน้าใหม่ยอดเยี่ยมในปี 1976 ถึงแม้จะมีคนวิพากษ์วิจารณ์ว่าเป็นนักประพันธ์แห่งยุคเสื่อมทราม ต่อมาในปีเดียวกัน Almost Transparent Blue ได้รับรางวัลอะคุตะกะวะ ส่งผลให้มูรากามิเป็นนักเขียนระดับเบสเซลเลอร์ขึ้นมาทันที ในปี 1980 เขาตีพิมพ์นิยายที่มีขนาดยาวกว่ามากชื่อ Coin Locker Babies และเป็นอีกครั้งที่ผลงานของเขาได้รับคำชื่นชม

นิยายเรื่อง Audition ถูกดัดแปลงเป็นภาพยนตร์โดยผู้กำกับหนังเลือดสาด ทาคาชิ มิอิเกะ มูรากามิชื่นชอบเป็นอย่างมาก และอวยพรให้มิอิเกะประสบความสำเร็จในการสร้างภาพยนตร์ที่ดัดแปลงมาจากนิยายอีกเรื่องของเขาชื่อ Coin Locker Babies บทภาพยนตร์ถูกส่งต่อไปให้ผู้กำกับ จอร์แดน กัลแลนด์ ดำเนินการ อย่างไรก็ตาม มิอิเกะไม่อาจหาทุนมาทำโครงการนี้ได้ ปัจจุบัน บทดัดแปลงที่กำกับโดย มิเชล ซิเว็ตต้า อยู่ระหว่างการถ่ายทำ

นอกจากนี้ มูรากามิยังเล่นกลองในวงดนตรีร็อกที่เรียกว่า ซีลาแคนท์ (Coelacanth) และเป็นพิธีกรรายการโทรทัศน์

 รายชื่อหนังสือโดยสังเขป 

 ปี ชื่อหนังสือภาษาญี่ปุ่น ชื่อหนังสือภาษาอื่น หมายเหตุ 1976 限りなく透明に近いブルー
Kagirinaku tōmeini chikai burū Almost Transparent Blue *ได้รับรางวัลอะคุตะกะวะ 1980 コインロッカー・ベイビーズ
Koinrokkā Beibīzu Coin Locker Babies 1987 69 sixty nine
Shikusutinain 69 1994 ピアッシング
Piasshingu ปมซ่อนฆ่า
Piercing *สนพ.เอิร์นเนส พับลิชชิ่ง 1997 イン ザ・ミソスープ
In za Misosūpu มิโซะเลือด
In the Miso Soup *สนพ.เอิร์นเนส พับลิชชิ่ง 1999 オーディション
Ōdishon Audition 

 รายชื่อภาพยนตร์โดยสังเขป 

 ปี ชื่อหนังภาษาญี่ปุ่น ชื่อหนังภาษาอื่น หมายเหตุ 1999 オーディション
Ōdishon ออดิชั่น เลือกเธอมา...ฆ่า
Audition นิยาย
# คริสติน ครูก
คริสติน ลอรา ครูก (30 ธันวาคม ค.ศ. 1982 -) นักแสดงชาวแคนาดาเชื้อสายเนเธอร์แลนด์และจีน มีชื่อเสียงจากบทบาทการแสดงเป็นลานา แลงก์ แฟนสาวของคลาร์ก เคนต์ ในภาพยนตร์ซีรีส์สมอลวิลล์ เป็นเวลาแปดปีตั้งแต่ปี 2001 และได้รับบทนำในภาพยนตร์เรื่อง สงครามนักฆ่ามหากาฬ โดยรับบทเป็นชุนลี ซึ่งเป็นตัวละครจากสตรีทไฟท์เตอร์ 

คริสติน ครูก เกิดที่แวนคูเวอร์ บริติชโคลัมเบีย  บิดาคือ ปีเตอร์ ครูก มีเชื้อสายดัตช์ ส่วนมารดาของเธอ ดิอันนา เช ซึ่งมีเชื้อสายจีนแต่เกิดที่ประเทศอินโดนีเซีย และยายของเธอเป็นชาวจาเมกาเชื้อสายจีนE Talk Daily, 58 seconds into referenced clip (Aired Tuesday January 30, 2007 on CTV). Retrieved February, 2007. เธอฝึกฝนการเล่นยิมนาสติกตั้งแต่เด็ก และเริ่มมีผลงานแสดงจากซีรีส์แคนาดาเรื่อง Edgemont (2001-2005) และรับบทนำเป็นสโนว์ไวต์ ในภาพยนตร์ทางโทรทัศน์ของแคนาดาเรื่อง Snow White: The Fairest of Them All
# รายชื่อนักดนตรีเกาหลีใต้
รายชื่อนักดนตรีเกาหลีใต้ เป็นบทความที่รวบรวมรายชื่อนักดนตรีดนตรีที่มีสัญชาติเกาหลีใต้ พวกเขาอาจไม่จำเป็นต้องมีเชื้อสายเกาหลีโดยสมบูรณ์, อาจจะร้องเพลงเป็นภาษาเกาหลี หรืออาศัยอยู่ในเกาหลีใต้, backed by Seoul Metropolitan Government 

 0-9 

 A 

 B 

 C 

 D 

 E 

 F 

 G 

 H 

 I 

 J 

 K 

 L 

 M 

 N 

 O 

 P 

 R 

 S 

 T 

 U 

 V 

 W 

Wonyoung

 X 

 Y 

 Z
# อาเซียนพาราเกมส์ 2001
อาเซียนพาราเกมส์ 2001  เป็นการแข่งขันกีฬาคนพิการในภูมิภาคเอเชียตะวันออกเฉียงใต้ ครั้งที่ 1 ระหว่างวันที่ 25 - 30 ตุลาคม พ.ศ. 2544 (ค.ศ. 2001) จัดขึ้นที่ กัวลาลัมเปอร์ ประเทศมาเลเซีย

 สนามกีฬาหลัก 
 สนามกีฬาแห่งชาติบูกิตจาลีล (สนามกีฬาหลัก)
 ปุตราอินดอร์สเตเดียม

 การแข่งขัน 
 ประเทศที่เข้าร่วม 
ประเทศที่เข้าร่วมกีฬาอาเซียนพาราเกมส์ 2001 มีทั้งหมด 10 ประเทศ ซึ่งเป็นชาติสมาชิกของสหพันธ์กีฬาคนพิการอาเซียน

 (เจ้าภาพ)

 ชนิดกีฬา 
 
 

 สรุปเหรียญการแข่งขัน
# รายชื่ออักษรย่อของจังหวัดในประเทศไทย
ต่อไปนี้คือ รายชื่ออักษรย่อของจังหวัดในประเทศไทย ทั้ง 76 จังหวัดเรียงตามตัวอักษร

 ลำดับ จังหวัด อักษรย่อไทยพจนานุกรมนักเรียน ฉบับเฉลิมพระเกียรติ พ.ศ. 2530 (ฉบับปรับปรุง) อักษรย่อโรมันระเบียบสำนักนายกรัฐมนตรี ว่าด้วยงานสารบรรณ (ฉบับที่ 4) พ.ศ. 2564 1  กระบี่  กบ  KBI2  กาญจนบุรี  กจ  KRI3  กาฬสินธุ์  กส  KSN4  กำแพงเพชร  กพ  KPT5  ขอนแก่น  ขก  KKN6  จันทบุรี  จบ  CTI7  ฉะเชิงเทรา  ฉช   CCO8  ชลบุรี  ชบ  CBI9  ชัยนาท  ชน  CNT10  ชัยภูมิ  ชย  CPM11  ชุมพร ชพ  CPN12  เชียงราย  ชร  CRI13  เชียงใหม่  ชม  CMI14  ตรัง  ตง  TRG15  ตราด  ตร  TRT16  ตาก  ตก  TAK17  นครนายก  นย  NYK18  นครปฐม  นฐ  NPT19  นครพนม  นพ  NPM20  นครราชสีมา  นม  NMA21  นครศรีธรรมราช  นศ  NRT22  นครสวรรค์  นว  NSN23  นนทบุรี  นบ  NBI24  นราธิวาส  นธ  NWT25  น่าน  นน  NAN26  บึงกาฬ  บก  BKN27  บุรีรัมย์  บร  BRM28  ปทุมธานี  ปท  PTE29  ประจวบคีรีขันธ์  ปข  PKN30  ปราจีนบุรี  ปจ  PRI31  ปัตตานี  ปน  PTN32  พะเยา  พย  PYO33  พระนครศรีอยุธยา  อย  AYA34  พังงา  พง  PNA35  พัทลุง  พท  PLG36  พิจิตร  พจ  PCT37  พิษณุโลก  พล  PLK38  เพชรบุรี  พบ  PBI39  เพชรบูรณ์  พช  PNB40  แพร่  พร  PRE41  ภูเก็ต  ภก  PKT42  มหาสารคาม  มค  MKM43  มุกดาหาร  มห  MDH44  แม่ฮ่องสอน  มส  MSN45  ยโสธร  ยส  YST46  ยะลา  ยล  YLA47  ร้อยเอ็ด  รอ  RET48  ระนอง  รน  RNG49  ระยอง  รย  RYG50  ราชบุรี  รบ  RBR51  ลพบุรี  ลบ  LRI52  ลำปาง  ลป  LPG53  ลำพูน  ลพ  LPN54  เลย  ลย  LEI55  ศรีสะเกษ  ศก  SSK56  สกลนคร  สน  SNK57  สงขลา  สข  SKA58  สตูล  สต  STN59  สมุทรปราการ  สป  SPK60  สมุทรสงคราม  สส  SKM61  สมุทรสาคร  สค  SKN62  สระแก้ว  สก  SKW63  สระบุรี  สบ  SRI64  สิงห์บุรี  สห  SBR65  สุโขทัย  สท  STI66  สุพรรณบุรี  สพ  SPB67  สุราษฎร์ธานี  สฎ  SNI68  สุรินทร์  สร  SRN69  หนองคาย  นค  NKI70  หนองบัวลำภู นภ  NBP71  อ่างทอง  อท  ATG72  อำนาจเจริญ  อจ  ACR73  อุดรธานี  อด  UDN74  อุตรดิตถ์  อต  UTT75  อุทัยธานี  อน  UTI76  อุบลราชธานี  อบ  UBNเขตปกครองพิเศษ  กรุงเทพมหานคร กทม BKK
# เกล แอนน์ เฮิร์ด
เกล แอนน์ เฮิร์ด (เกิดวันที่ 25 ตุลาคม ค.ศ. 1955) เป็นผู้อำนวยการสร้างภาพยนตร์และโทรทัศน์ชาวอเมริกา ผู้ก่อตั้ง วัลฮัลลาเอนเตอร์เทนเมนต์ (แปซิฟิกเวสเทิร์นโปรดักชันส์ เดิม) และอดีตเลขานุการบันทึกเสียงของ สมาคมผู้อำนวยการสร้างแห่งอเมริกา
# ราชมงคลเกมส์ ครั้งที่ 23
กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 23 (ราชมงคลเกมส์ 23 ธัญบุรี 2006) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 3 ถึง 9 กุมภาพันธ์ พ.ศ. 2550 ณ มหาวิทยาลัยเทคโนโลยีราชมงคลธัญบุรี จังหวัดปทุมธานี

เดิมการแข่งขันกีฬาราชมงคลเกมส์ ครั้งที่ 23 กำหนดจัดขึ้น ณ มหาวิทยาลัยเทคโนโลยีราชมงคศรีวิชัย แต่เนื่องจากไม่แน่ใจในความปลอดภัยจากปัญหาชายแดนภาคใต้ จึงย้ายมาจัดที่มหาวิทยาลัยเทคโนโลยีราชมงคลธัญบุรีเป็นครั้งที่ 2 ติดต่อกัน

ในการแข่งขันกีฬาราชมงคลเกมส์ในครั้งนี้ ได้รับพระกรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานถ้วยรางวัลแก่มหาวิทยาลัยเทคโนโลยีราชมงคล ที่ได้รับเหรียญทองสูงที่สุด คือ มหาวิทยาลัยเทคโนโลยีราชมงคลล้านนา

 ชนิดกีฬา 
มีการแข่งขันกีฬาทั้งสิ้น 10 ชนิดกีฬา ได้แก่

กรีฑา
ว่ายน้ำ
บาสเกตบอล
ฟุตบอล
วอลเลย์บอล

เซปักตะกร้อ
เปตอง
ตะกร้อลอดห่วง
หมากล้อม
ฟุตซอล
# วัก
วัก  คือ ช่องว่างหรือโพรงเล็กๆในสายแร่หรือหิน โดยปรกติจะมีผลึกแร่ต่างชนิดกับผลึกแร่ของหินที่ล้อมรอบอยู่เคลือบผนังช่องว่างนั้น บางครั้งอาจมีกระบวนการเกิดค่อนข้างหลากหลาย รอยแยกและรอยแตกทั้งหมดมักเกิดจากกระบวนการทางธรณีแปรสัณฐาน (การคดโค้งโก่งงอและรอยเลื่อน) โดยแร่ ควอตส์ แคลไซน์ และแร่ทุติยภูมิต่างๆ จะเข้าไปเติมในรอยแตกนั้น รอยเปิดและหินกรวดเหลี่ยมยุบ มวลเศษหินซึ่งประกอบด้วยกรวดเหลี่ยมที่เกิดจากการยุบตัวลงมาของเพดานหินในโพรงหิน หรือถ้ำหรือของหินท้องที่ซึ่งอยู่เหนือหินอัคนีแทรกซอน เป็นตัวสำคัญของบริเวณที่มีการเกิดวัก วักบางครั้งเป็นผลจากเมื่อผลึกแร่หรือฟอสซิลในเนื้อหินที่เกิดการกัดกร่อนและถูกละลายออกมาอาศัยอยู่ในช่องว่าง โดยบริเวณผิวหน้าของโพรงข้างในหินจะถูกเคลือบและตกผลึกของสารละลาย ถ้ามีการเกิดอย่างเสถียรและช้าๆจะทำให้เกิดเป็นผลึกแร่ หรือผลึกที่มีหน้าสมบูรณ์ สวยงาม 

วักมักไม่พบในสายแร่ แนวแตกหรือรอยแยกขนาดใหญ่ที่ปะทุให้เห็นเป็นแนวยาวแต่อาจพบการเกิดวักในช่องว่างหรือโพรงที่เกิดตามธรรมชาติใต้ผิวดินหรือเกิดขึ้นจากองอากาศในเนื้อหิน โดยเฉพาะหินภูเขาไฟ จีโอดเป็นวักปกติที่เกิดในหิน

คำว่า วัก เป็นชื่อภาษาอังกฤษตั้งโดย Cornish miners ภาษา Cornish มาจากคำว่า vooga แปลว่า "ถ้ำ" โดยสามารถสะกดได้อีกว่า vugg และ vugh
# ชะทอยยันซี
thumb|200px|แก้วตาเสือ
ในทางอัญมณีวิทยา ชะทอยยันซี (,) หรือ ปรากฏการณ์ตาแมว คือ การเหลือบแสงเป็นปรากฏการณ์การสะท้อนแสงของแร่โปร่งแสงบางชนิด ทำให้เกิดความวาวคล้ายไหมหรือคล้ายตาแมว
มีลักษณะเป็นแถบแสงเหลือบตั้งฉากกับความยาวของเส้นใยหรือแนวของมลทิน เนื่องจากแร่นั้นประกอบด้วยเส้นใยรูปเข็มหรือรูปท่อ ช่องว่างที่เป็นแนวยาวคล้ายเสี้ยน หรือมลทินที่เรียงตัวขนานกัน
การเหลือบแสงนี้พบได้ชัดเจนในแร่ที่เจียระไนแบบหลังเบี้ยโดยการจัดให้รับแสง
เช่น แร่คริโซเบริลชนิดไพฑูรย์ (แก้วตาแมว) แร่ควอตซ์แทนที่แร่โครซิโดไลต์ (แก้วตาเสือ) ทัวร์มาลีนเบริล เซอร์คอน โอปอล
# เทศบาลเมืองตากใบ
เทศบาลเมืองตากใบ เป็นเทศบาลเมืองแห่งหนึ่งในอำเภอตากใบ จังหวัดนราธิวาส ตั้งอยู่ริมแม่น้ำบางนราทางตะวันออกสุดของจังหวัดนราธิวาส โดยฝั่งตรงข้ามแม่น้ำบางนราเป็นอำเภอตุมปัต รัฐกลันตัน ประเทศมาเลเซีย เมืองตากใบห่างจากเมืองนราธิวาสไปทางทิศใต้ประมาณ 38 กิโลเมตร และห่างจากกรุงเทพมหานครไปทางทิศใต้ประมาณ 1,182 กิโลเมตร เขตเทศบาลมีพื้นที่ 9.149 ตารางกิโลเมตร ครอบคลุมบางส่วนของตำบลเจ๊ะเห ได้แก่ หมู่ที่ 1, 2, 6, 7 ทั้งหมู่บ้าน และบางส่วนของหมู่ที่ 3,4

 ประวัติ 
เมืองตากใบได้รับการจัดตั้งเป็นสุขาภิบาล เมื่อปี พ.ศ. 2499 ต่อมาได้ยกฐานะจากสุขาภิบาลเป็นเทศบาลตำบลเมื่อวันที่ 24 กุมภาพันธ์ พ.ศ. 2542 และต่อมาเปลี่ยนแปลงเป็นเทศบาลเมือง เมื่อวันที่ 31 มกราคม พ.ศ. 2551 ตามประกาศกระทรวงมหาดไทย ลงวันที่ 26 ธันวาคม พ.ศ. 2550

 ชุมชน 
เทศบาลเมืองตากใบแบ่งการปกครองออกเป็น 9 ชุมชน ดั้งนี้

 ชุมชนตะปอเยาะ
 ชุมชนตาบาปาเร๊ะ
 ชุมชนตาบาฮีเล
 ชุมชนสามัคคี
 ชุมชนบางน้อย
 ชุมชนตลาดตากใบ
 ชุมชนฮูมอลานัส
 ชุมชนท่าแพรก
 ชุมชนภัทรภักดี

 ประชากร 

 การศึกษา 
โรงเรียนในเขตเทศบาลเมืองตากใบ
 โรงเรียนตากใบ (มัธยมต้น-มัธยมศึกษาตอนปลาย) 
 โรงเรียนบ้านตาบา (อนุบาล-มัธยมศึกษาตอนต้น) 
 โรงเรียนวัดชลธาราสิงเห (อนุบาล-ประถมศึกษา) 
 โรงเรียนบ้านหัวคลอง (อนุบาล-ประถมศึกษา) 
 โรงเรียนนูรุดดิน (มัธยมต้น-มัธยมศึกษาตอนปลาย) (โรงเรียนเอกชนสอนศาสนาอิสลาม) 
 โรงเรียนสอนศาสนาตาดีกาอุลเวียะห์
 โรงเรียนอนุบาลบ้านสมถวิล
# เทศบาลเมืองนราธิวาส
เทศบาลเมืองนราธิวาส เป็นเทศบาลเมืองแห่งหนึ่งในอำเภอเมืองนราธิวาส จังหวัดนราธิวาส ตั้งอยู่บริเวณปากแม่น้ำบางนราริมฝั่งตะวันตก ซึ่งไหลออกสู่อ่าวไทยทางทิศเหนือ ห่างจากกรุงเทพมหานครไปทางทิศใต้ 1,141 กิโลเมตร มีพื้นที่ครอบคลุมตำบลบางนาคทั้งตำบล และมีประชากรในปี พ.ศ. 2565 จำนวน 42,007 คน

 ประวัติ 
เทศบาลเมืองนราธิวาสเดิมชื่อ "บางนรา" ลักษณะเป็นหมู่บ้านชายทะเล และเป็นท่าเรือสำคัญในแถบนี้ ต่อมาได้มีพระราชกฤษฎีกาจัดตั้งเทศบาลเมืองนราธิวาส เมื่อวันที่ 28 พฤศจิกายน พ.ศ. 2479 และได้มีการเปลี่ยนแปลงเขตเทศบาลเมืองนราธิวาสใหม่ เมื่อวันที่ 3 สิงหาคม พ.ศ. 2499

 ภูมิศาสตร์ 
เมืองนราธิวาสตั้งอยู่ติดทะเลด้านอ่าวไทย บนชายฝั่งตะวันออกของคาบสมุทรมลายู สภาพโดยทั่วไปลักษณะเป็นที่ราบลุ่มริมฝั่งแม่น้ำ มีแม่น้ำบางนราเป็นแม่น้ำสายหลักไหลผ่านทางทิศตะวันออกของตัวเมือง นอกจากนี้ ยังมีแม่น้ำโคกเคียน และคลองยะกัง มีอาณาเขตโดยสังเขป ดังนี้
 ทิศเหนือ ติดทะเลด้านอ่าวไทย
 ทิศใต้ ติดกับตำบลลำภู
 ทิศตะวันออก ติดแม่น้ำบางนรา และตำบลกะลุวอเหนือ
 ทิศตะวันตก ติดกับตำบลโคกเคียน

 ชุมชน 
ชุมชนในเขตเทศบาลเมืองนราธิวาสมีทั้งหมด 35 ชุมชน ดังต่อไปนี้

 ชุมชนกาแลตาแป 	
 ชุมชนกำปงปายง 	
 ชุมชนท่าเรือ 2000 	
 ชุมชนพนาสณฑ์
 ชุมชนกาแลปาแย 	
 ชุมชนจือปอ 	
 ชุมชนบางนาค 	
 ชุมชนพิทักษ์ลิขิต
 ชุมชนกำปงตาโก๊ะ 	
 ชุมชนชายทะเล 	
 ชุมชนบือตง 	
 ชุมชนมัดยามัน
 ชุมชนกำปงบารู 1 	
 ชุมชน ณ นคร 	
 ชุมชนบูรณะ 	
 ชุมชนเมาะสือแม
 ชุมชนกำปงบารู 2 	
 ชุมชนตลาดเก่า 	
 ชุมชนประชาภิรมย์ 	
 ชุมชนยะกัง 1
 ชุมชนกำปงบารู 3 	
 ชุมชนโต๊ะกอดอร์ 	
 ชุมชนประชาร่วมใจ 	
 ชุมชนยะกัง 2
 ชุมชนรายอบือรากะ 	
 ชุมชนร่วมอุทิศ 	
 ชุมชนละม้ายอุทิศ 	
 ชุมชนวัดบางนรา
 ชุมชนสมัยอาณาจักร 	
 ชุมชนหลังตลาดสด 	
 ชุมชนอดุลตานนท์ 	
 ชุมชนฮูยงตันหยง
 ชุมชน 912 	
 ชุมชนกูแบบาเดาะ 	 	 
 ชุมชนตรอกช้างสมานฉันท์

 การศึกษา 
 สถาบันการศึกษาสังกัดเทศบาล

 สถาบันการศึกษาสังกัด สพท. นราธิวาส เขต 1
 โรงเรียนอนุบาลนราธิวาส
 โรงเรียนเมืองนราธิวาส
# รอยชีวิต
รอยชีวิต (ญี่ปุ่น: 個人的な体験, Kojinteki na taiken; อังกฤษ: A Personal Matter) เป็นนิยายที่เขียนโดยนักเขียนรางวัลโนเบลปี 1994, เค็นซะบุโร โอเอะ ซึ่งอัดแน่นไปด้วยมโนภาพของความตาย การผุสลาย และเซ็กส์ เขียนขึ้นในปี 1964 และได้รับรางวัลวรรณกรรมชิงโชซะ รอยชีวิต เป็นนิยายกึ่งอัตชีวประวัติที่ดำมืดและล้วงลึกเข้าไปในประสบการณ์ชีวิตส่วนตัวของโอเอะ บอกเล่าเรื่องราวของเบิร์ด ชายผู้ซึ่งต้องเผชิญหน้ากับลูกชายที่เกิดมามีความพิการทางสมอง

รอยชีวิต แปลโดย เดือนเต็ม กฤษดาธานนท์ และจัดพิมพ์โดย สนพ.นานมีบุ๊คส์ ในเดือนมีนาคม พ.ศ. 2546

 พล็อตเรื่อง 
ลูกชายของเบิร์ดเกิดมาพร้อมกับความผิดปกติทางสมอง เบิร์ดพยายามที่จะหลีกหนีความรับผิดชอบโดยการหันหน้าไปพึ่งแอลกอฮอล์และคนรักเก่า และต้องตัดสินใจว่าสุดท้ายจะปล่อยให้ลูกมีชีวิตอยู่ต่อไปหรือไม่
# เจ้าแว่นทิพย์แห่งเชียงตุง
เจ้าแว่นทิพย์  ณ เชียงตุง พระธิดาในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 6 ประสูติแต่เจ้านางบัวทิพย์หลวง โดยเจ้าแว่นทิพย์ได้เสกสมรสกับเจ้าห่มฟ้า จากเมืองแสนหวีด้วยเหตุผลทางการเมือง ท้ายที่สุด ทั้งสองพระองค์ก็หย่าขาดจากกัน

 ประวัติ 
เจ้าแว่นทิพย์  ณ เชียงตุง พระธิดาในเจ้าฟ้าก้อนแก้วอินแถลง เจ้าฟ้าเชียงตุงองค์ที่ 6 ประสูติแต่เจ้านางบัวทิพย์หลวง โดยเจ้าแว่นทิพย์มีพี่น้องร่วมมารดา 5 คน ได้แก่  
เจ้านางแว่นแก้ว  ณ เชียงตุง
เจ้านางสุคันธา ณ เชียงตุง
เจ้านางแว่นทิพ ณ เชียงตุง
เจ้าสิงห์ไชย ณ เชียงตุง
เจ้าแก้วเมืองมา ณ เชียงตุง

 สมรส 
เจ้าแว่นทิพย์ ได้เสกสมรสกับเจ้าห่มฟ้า เมืองแสนหวี...เจ้านายฝ่ายฟ้า นคราเขมรัฐเชียงตุง....(ภาพเก่าเล่าเรื่อง) จากเว็บพันทิป โดยในพิธีแต่งงานเจ้าห่มฟ้าได้แห่ขันหมากข้ามาหน้าหอคำเมืองเชียงตุง โดยเจ้าห่มฟ้าประทับอยู่บนหลังช้างตามประเพณี และจัดพิธีสมรสที่หน้าหอหลวงเมืองเชียงตุง โดยมีชาวเมืองเชียงตุงร่วมแสดงความยินดีแก่ทั้งสองพระองค์ แต่อย่างไรก็ตามการสมรสของทั้งสองพระองค์ไม่ได้เกิดจากความรัก แต่หากเกิดจากการเมืองระหว่างรัฐ ท้ายที่สุดชีวิตรักของทั้งสองพระองค์จึงสิ้นสุดโดยการหย่าขาดจากกัน

 ราชตระกูล
# คาทีดรา
thumb|right|250px|คาทีดราของพระสันตะปาปาในมุขโค้งด้านสกัดของมหาวิหารนักบุญยอห์น ลาเตรันซึ่งเป็นมหาวิหารของกรุงโรม

คาทีดราเฟอร์กูสัน, จอร์จ, เครื่องหมายและสัญลักษณ์ในคริสตศิลป์, กุลวดี มกราภิรมย์ แปล, พิมพ์ครั้งที่ 4, กรุงเทพฯ : อมรินทร์, 2549, หน้า 91"  หรือ อาสนะบิชอป (bishop's throne) เป็นเก้าอี้ของบิชอป เป็นสัญลักษณ์แห่งอำนาจในการเทศนาของบิชอปในคริสตจักรคาทอลิก คริสจักรอีสเทิร์นออร์ทอดอกซ์ และกลุ่มอังกลิคัน คริสต์ศาสนสถานซึ่งเป็นที่ตั้งของอาสนะบิชอปจึงเรียกว่า อาสนวิหาร (cathedral)

คำว่า "cathedra" ปรากฏในวรรณกรรมคริสเตียนยุคแรกในวลี "cathedrae apostolorum" ซึ่งบ่งบอกถึงอำนาจที่รับมาโดยตรงจากอัครทูตTertullian, "De Praescriptione Haereticorum: XXXVI", "", Latin, Accessed January 30, 2010Tertullian, "The Prescription Against Heretics: Chapter 36", "", English, Accessed January 30, 2010
# แท่นตั้งศพ
แท่นตั้งศพ ((ออกเสียง)) คือแท่นที่มักจะเคลื่อนที่ได้ที่ใช้ในการตั้งหีบศพ หรือร่างของผู้ตายระหว่างพิธีศพหรือพิธีรำลึกผู้ตาย หลังจากพิธีมาสเรควีเอ็มของโรมันคาทอลิกแล้วแท่นตั้งศพก็อาจจะใช้ตั้งร่างของผู้ตายในการทำพิธีพิธียกบาปให้แก่ผู้ตาย (Absolution of the dead)

“Catafalque” มาจากภาษาอิตาลี “Catafalco” ที่แปลว่า “นั่งร้าน” “แท่นตั้งศพ” ที่มีชื่อเสียงที่สุดออกแบบโดยไมเคิล แอนเจโลสำหรับเพื่อนศิลปินด้วยกันในปี ค.ศ. 1564 การตกแต่ง “แท่นตั้งศพ” เรียกว่า “ปราสาทแห่งความเศร้า” (Castrum doloris)  

 แท่นตั้งศพของประธานาธิบดีลิงคอล์น 
thumb|left|แท่นตั้งศพลิงคอล์นภายในตึกรัฐสภาแห่งสหรัฐอเมริกา
ในสหรัฐอเมริกาแท่นตั้งศพลิงคอล์นใช้เป็นครั้งแรกในการวางศพประธานาธิบดีลิงคอล์นในปี ค.ศ. 1865 และใช้ต่อมาในการตั้งศพเคารพ (Lying in state) ของบุคคลสำคัญภายใต้โดมตึกรัฐสภาแห่งสหรัฐอเมริกา เมื่อไม่ใช้แท่นตั้งศพก็จะตั้งแสดงให้ประชาชนได้ชมในหอแสดงภายในศูนย์นักท่องเที่ยวของตึกรัฐสภา

แท่นตั้งศพลิงคอล์นเป็นแท่นที่ทำจากแผ่นไม้สนเชื่อมกันด้วยตาปูคลุมด้วยผ้าดำ บางครั้งแม้ฐานก็จะได้รับการเปลี่ยนแปลงให้เหมาะสมกับขนาดของโลงที่มีขนาดใหญ่ขึ้นในปัจจุบัน แต่โดยทั่วไปแล้วก็ยังเป็นแท่นเดิมที่ใช้มาตั้งแต่สมัยของประธานาธิบดีลิงคอล์น ในปัจจุบันแท่นวางศพนี้มีความยาว 216 เซนติเมตร กว้าง 76 เซนติเมตร และสูง 61 เซนติเมตร ฐานแท่นยาว 269 เซนติเมตร กว้าง 131 เซนติเมตร และสูง 5 เซนติเมตร ตัวฐานแท่นยาว 338 เซนติเมตร กว้าง 183 เซนติเมตร และสูง 23.5 เซนติเมตร ผ้าคลุมดำได้รับการเปลี่ยนหลายครั้งแตกการจีบตกแต่งยังคงเป็นลักษณะเดียวกับที่ทำไว้ในปี ค.ศ. 1865 

แท่นตั้งศพลิงคอล์นใช้ครั้งล่าสุดในการตั้งศพของประธานาธิบดีเจอรัลด์ ฟอร์ดAccording to Robert Cromie in his book The Great Chicago Fire, copyright 1958, Lincoln's catafalque was in Woods' Museum in Chicago and was burned in that fire in 1871. However, Lincoln had funeral ceremonies during stops at several major cities as his remains were taken by train from Washington to Springfield, Illinois for burial. Cromie probably meant the catafalque used for ceremonies held at Chicago, rather than the one built for his state funeral in DC and retained at the U.S. Capitol.
# มหาวิหารนักบุญมาระโก
มหาวิหารนักบุญมาระโก หรือชื่อเต็มคือ อัครบิดรอาสนมหาวิหารนักบุญมาระโก (,) เป็นโบสถ์โรมันคาทอลิกCatholic enclyclopedia: Cathedral ระดับมหาวิหารรอง ประจำเขตอัครบิดรเวนิสในประเทศอิตาลี สถาปัตยกรรมที่เห็นอยู่ในปัจจุบันเป็นแบบกอทิก ได้รับการเสกในปี ค.ศ. 1094

มหาวิหารนักบุญมาระโกที่เป็นตัวอย่างอันสำคัญของสถาปัตยกรรมไบแซนไทน์ตั้งอยู่ที่จัตุรัสซันมาร์โกติดและเชื่อมกับปาลัซโซดูกาเล เดิมตัวโบสถ์เป็นโบสถ์น้อยของประมุขผู้ครองเวนิส และมิได้เป็นมหาวิหารของเมือง แต่ตั้งแต่ปี ค.ศ. 1807 เป็นต้นมาจึงใช้เป็นที่นั่งของอัครบิดรแห่งเวนิส ตัวสิ่งก่อสร้างเป็นสิ่งก่อสร้างที่สร้างอย่างงดงามประดับด้วยงานโมเสกแบบไบแซนไทน์ และ ประติมากรรมต่างที่แสดงถึงความอุดมสมบูรณ์ อำนาจ และ ความมั่งคั่งของเวนิส ตั้งแต่คริสต์ศตวรรษที่ 11 ก็ได้รับสมญาว่า “Chiesa d'Oro” หรือ “โบสถ์ทอง” 

 ระเบียงภาพ
# โรงเรียนวูดสต็อก
โรงเรียนวู๊ดสต็อก  เป็นโรงเรียนประจำ ที่อยู่ในรัฐอุตตราขัณฑ์ ประเทศอินเดีย มีตั้งแต่ระดับชั้นเนอร์สเซอรี่ จนถึงระดับชั้นมัธยมศึกษาปีที่ 6 (KG-Grade 12) เป็นโรงเรียนคริสเตียน และโรงเรียนนานาชาติ ส่วนใหญ่มีครูผู้สอนมากจากยุโรปและสหรัฐอเมริกา
 ด้านวิชาการ 
โรงเรียนวู๊ดสต็อกมีหลายทางเลือกให้สำหรับนักเรียนที่สำเร็จการศึกษา ทั้งเป็นโรงเรียนที่ได้รับการรับรองโดยสมาคมกลางของรัฐ และใบประกาศนียบัตรมีมาตรฐานเทียบเท่ากับประกาศนียบัตรระดับชั้นมัธยมปลายของสหรัฐอเมริกา โรงเรียนแห่งนี้เป็นศูนย์ทดสอบสำหรับการทดสอบของคณะกรรมการวิทยาลัย รวมทั้งการสอบSATและAdvanced Placement นอกจากนี้ การสอบIGCSEและการเตรียมการต่างๆได้มีการนำเสนอขึ้นที่วูดสต็อกแห่งนี้Woodstock website, external testing , retrieved 2010-08-25 ทางโรงเรียนยังได้มีการจัดเตรียมนักเรียนสำหรับการศึกษาต่อเนื่องในประเทศอินเดียโดยหน่วยงานวู๊ดสต็อก อินเดียน มาร์กชีท ซึ่งเป็นที่ยอมรับโดยสมาคมมหาวิทยาลัยอินเดีย คิดเป็น 10+2 ช่วงชั้นในระบบการศึกษาของอินเดียWoodstock website, academics , retrieved 2010-8-25Woodstock AP/IGCSE web page , retrieved 2010-08-25

 วิทยาเขต 
วิทยาเขตของโรงเรียนวู๊ดสต็อกตั้งอยู่ในเขตปลายเทือกเขาหิมาลัยและ มี กระจาย ทั่ว พื้นที่ ประมาณ 250 ไร่ (1.0 ตารางกิโลเมตร) และตั้งอยู่ในพื้นที่ป่าที่มีความหลากหลายของพืชนานาชนิด อาทิ โอ๊ก และพันธุ์ไม้พุ่มต่างๆ

 ศิษย์เก่า และนักเรียนไทยในปัจจุบัน 
ธารินทร์ นิมมานเหมินทร์ และศิรินทร์ นิมมานเหมินทร์ (น้องชาย) เป็นศิษย์เก่าของโรงเรียนวู๊ดสต็อก รวมทั้งนิพัทธ์ พุกนะสุต เป็นอีกผู้หนึ่งที่เข้าโรงเรียนในรุ่นหลัง

ปัจจุบันมีนักเรียนชาวไทยเรียนอยู่ที่โรงเรียนแห่งนี้เป็นจำนวนค่อนข้างน้อย สาเหตุที่มีนักเรียนไทยน้อยคือ ค่าเล่าเรียนค่อนข้างสูง (ประมาณ 5 แสนบาทต่อปี) โดยทุก ๆ ปี ทางโรงเรียนจะมาที่เมืองไทยในช่วงกุมภาพันธ์ที่ศูนย์การประชุมแห่งชาติสิริกิติ์ ในงานที่มีชื่อว่า The Great Indian Education Fair
# บุคลาธิษฐานของความตาย
บุคลาธิษฐานของความตาย  เป็นบุคลาธิษฐานของความเชื่อทางวัฒนธรรมที่เกิดขึ้นในสังคมมาตั้งแต่ยุคแรกของประวัติศาสตร์ ในภาษาอังกฤษ “บุคลาธิษฐานของความตาย” มักจะเรียกกันว่า “กริม รีพเพอร์” (Grim Reaper) และตั้งแต่คริสต์ศตวรรษที่ 15 เป็นต้นมาก็มักจะเป็นรูปโครงกระดูกสวมเสื้อคลุมยาวแบบมีหมวกคลุมศีรษะสีดำถือเคียวด้ามยาว หรือบางครั้งก็จะเรียกว่า “เทพแห่งความตาย” (หรือ  Malach HaMavet) ที่มาจากคัมภีร์ไบเบิล

ในบางกรณีกริม รีพเพอร์อาจจะเป็นผู้ที่เป็นสาเหตุที่ทำให้เสียชีวิตได้ ที่ทำให้เชื่อกันว่ากริม รีพเพอร์เป็นผู้ที่ติดสินบน, ล่อลวง หรือ เอาฉลาดได้ เพื่อให้ยืดอายุต่อไปได้ ความเชื่ออื่นก็เชื่อว่าจินตสัตว์แห่งความตายเป็นแต่เพียงยมทูต ผู้มีหน้าที่ตัดสายใยสุดท้ายระหว่างวิญญาณและร่างกาย และมีหน้าที่นำผู้ตายไปยังโลกหน้าโดยไม่มีอำนาจใดๆ ต่อการตายของผู้ตาย

บุคลาธิษฐานของความตายในหลายวัฒนธรรมจะเป็นชาย และอีกหลายวัฒนธรรมก็จะเป็นหญิง เช่นในวัฒนธรรมสลาวิคเป็นต้น
# มิโซะเลือด
มิโซะเลือด (ญี่ปุ่น: イン ザ・ミソスープ In za Misosūpu, อังกฤษ: In the Miso Soup) เป็นนิยายที่เขียนโดย ริว มูราคามิ ตีพิมพ์ในญี่ปุ่นปี 1997 ฉบับภาษาไทยอยู่ระหว่างการจัดพิมพ์

 พล็อตเรื่อง 
เคนจิ, ไกด์นำเที่ยวยามค่ำคืน ต้องพบกับฝันร้ายที่เขาไม่อาจลืมเลือน เมื่อแฟรงค์ว่าจ้างเคนจิให้พาเขาเที่ยวกลางคืนในอุตสาหกรรมเซ็กส์ของญี่ปุ่นเป็นเวลาสามวัน

 ตัวละคร 

 ตัวละครหลัก 

1. เคนจิ - ไกด์นำเที่ยวยามค่ำคืนในโตเกียว อายุ 20 ปี เป็นผู้บรรยายเรื่อง

2. แฟรงค์ - นักท่องเที่ยวชาวอเมริกันตัวอ้วน เตี้ย ผู้ว่าจ้างให้เคนจิพาเขาเที่ยวกลางคืน

 ตัวละครย่อย 

1. อาซามิ/มาโดกะ - โฮสเตสในร้านโชว์เปลือย

2. จุน - แฟนสาวอายุสิบหกของเคนจิ

3. มากิ - หญิงบริการในโอมิไอผับ เธออ้างว่าเธอไม่ใช่หญิงขายบริการ และทำงานในคลับชั้นสูง

4. โนริโกะ - คนเชียร์แขกให้โอมิไอผับ และเคยเป็นเยาวชนผู้กระทำความผิดมาก่อน

5. เรกะกับริเอะ - สองสาวโฮสเตสในลินเจอรี่ผับ

6. ซาโตชิ - คนเชียร์แขกให้ลินเจอรี่ผับ เป็นเพื่อนของเคนจิ

7. โยโกยามะ - ผู้จัดพิมพ์หนังสือท่องเที่ยวยามค่ำคืน โตเกียว พิงค์ ไกด์

8. ยูโกะ - หญิงบริการในโอมิไอผับ เช่นเดียวกับมากิ

 เหยื่อที่กล่าวถึงนอกท้องเรื่อง 

1. อากิโกะ ทากาฮาชิ - เด็กนักเรียนมัธยมอายุสิบเจ็ดปี

2. คนจรจัดไม่ทราบชื่อ

 บุคคลจริงที่นิยายกล่าวอ้างถึง 

1. นามิเอะ อามุโระ - นักร้องเพลงป๊อบสาวชาวญี่ปุ่น

2. เคนนี เบอร์เรลล์ - นักกีตาร์เพลงแจ๊สชาวอเมริกัน

3. โรเบิร์ต เดอ นีโร - นักแสดงระดับรางวัลออสการ์ชาวอเมริกันที่แฟรงค์กล่าวถึง

4. เอ็ด แฮร์ริส - นักแสดงชาวอเมริกันที่แฟรงค์เปรียบเทียบเขากับตนเอง

5. เซโกะ มัตซึดะ - นักร้อง/นักแต่งเพลงป๊อบชาวญี่ปุ่น

6. เวส มอนต์โกเมอรี - นักกีดาร์เพลงแจ๊สชาวอเมริกัน

7. มิสเตอร์ชิลด์เด้นท์ - วงดนตรีญี่ปุ่นในยุคปลาย 1980

8. ทาคาโกะ โอคามูระ - นักร้อง/นักแต่งเพลงชาวญี่ปุ่น

9. ยูกิ อูชิดะ - นักแสดง/นางแบบชาวญี่ปุ่น
# โรงเรียนการบินทหารบก
โรงเรียนการบินทหารบก  เป็นหน่วยฝึกอบรมทางด้านการบินของกองทัพบก ขึ้นตรงต่อศูนย์การบินทหารบก ค่ายสมเด็จพระศรีนครินทรา ซึ่งมีการจัดตามคำสั่งศูนย์การบินทหารบก (เฉพาะ) ที่ 5/2533 ลงวันที่ 17 กรกฎาคม พ.ศ. 2533 มีสถานที่ตั้ง ณ ค่ายสมเด็จพระศรีนครินทรา เลขที่ 303 หมู่ที่ 7 ตำบลเขาพระงาม อำเภอเมืองลพบุรี จังหวัดลพบุรี
# ผู้เข้าร่วมโอลิมปิกโดยอิสระในโอลิมปิกฤดูร้อน 1992
ผู้เข้าร่วมโอลิมปิกโดยอิสระ  เข้าร่วมแข่งขันกีฬาโอลิมปิกฤดูร้อนครั้งที่ 25 ค.ศ. 1992 (พ.ศ. 2535) ที่นครบาร์เซโลนาของสเปน ระหว่างวันที่ 25 กรกฎาคม – 9 สิงหาคม พ.ศ. 2535 

 นักกีฬาที่ได้รับเหรียญรางวัล 
 เหรียญ นักกีฬา เชื้อชาติThe athlete's nationality is listed at the time of the competition. กีฬา รายการ   Jasna Šekarić   Shooting  Women's 10m Air Pistol   Aranka Binder   Shooting  Women's 10m Air Rifle   Stevan Pletikosić   Shooting  Men's 50m Rifle prone